Domiciliat fiind în Cernăuți (din 1936 se stabiliseră acolo și soția, împreună cu cele două fiice), odată Bucovina ocupată de către trupele sovietice, generalul s-a prezentat noilor autorități declinându-și calitatea de ofițer superior și a cerut să-i fie permis să revină în teritoriul românesc. Ofițer superior aflat în rezervă, inițial persoana sa părea să nu le ofere sovieticilor motiv să-l rețină. Deoarece casa lui Dașchievici era însă asaltată de numeroși români, care căutau un mijloc de salvare prin intermediul generalului, locația a intrat în atenția Direcțieie Principale a Securității Statului și a NKVD. Pe de altă parte, Ioan Dașchievici s-a adresat din nou autorităților sovietice, protestând împotriva nerespectării termenului de patru zile, necesar evacuării și a solicitat ca înscrierea în listele de plecare să fie liberă, în ce privește pe civilii români.